62018TJ0039_INF
Sodba Splošnega sodišča (šesti senat) z dne 24. septembra 2019 – VF/ECB
(Zadeva T‑39/18)
„Javni uslužbenci – Osebje ECB – Ocenjevalno poročilo za tožečo stranko – Letna revizija plač in dodatkov – Zavrnitev preoblikovanja pogodbe za določen čas v pogodbo za nedoločen čas – Obveznost obrazložitve – Očitna napaka pri presoji – Načelo dobrega upravljanja“
1.
Pritožbe uradnikov – Uslužbenci Evropske centralne banke – Tožba zoper odločbo o zavrnitvi pritožbe – Dopustnost – Obveznost odločanja o predlogih zoper odločbo o zavrnitvi pritožbe – Predlogi brez samostojne vsebine ali povsem potrditvena odločba – Neobstoj
(Glej točki 41 in 42.)
2.
Uradniki – Uslužbenci Evropske centralne banke – Pogoji zaposlitve – Spoštovanje direktiv Unije na področju socialne politike – Posebne obveznosti Banke – Neobstoj
(Pogoji za zaposlitev osebja Evropske centralne banke, člena 9(c) in 10(c); Direktiva Sveta 1999/70)
(Glej točke od 71 do 73.)
3.
Socialna politika – Okvirni sporazum o delu za določen čas, sklenjenem med ETUC, UNICE in CEEP – Direktiva 1999/70 – Ukrepi za preprečevanje zlorab veriženja pogodb o zaposlitvi za določen čas – Splošna pravica do sklenitve pogodbe o zaposlitvi za nedoločen čas po določenem številu podaljšanj pogodb o zaposlitvi za določen čas – Neobstoj
(pogoji za zaposlitev osebja Evropske centralne banke, člen 10(c); Direktiva Sveta 1999/70, Priloga, določba 5)
(Glej točki 74 in 75.)
4.
Uradniki – Uslužbenci Evropske centralne banke – Zaposlovanje – Preoblikovanje pogodbe o zaposlitvi za določen čas v pogodbo o zaposlitvi za nedoločen čas – Diskrecijska pravica uprave – Meje
(Glej točko 78.)
5.
Uradniki – Ocena – Spoštovanje pravice do obrambe – Obseg
(Kadrovski predpisi za uradnike, člen 43)
(Glej točki 83 in 84.)
6.
Uradniki – Ocena – Ocenjevalno poročilo – Znižanje ocene glede na prejšnjo oceno – Obveznost obrazložitve – Obseg
(Kadrovski predpisi za uradnike, člen 43)
(Glej točke od 91 do 94.)
7.
Uradniki – Dolžnost skrbnega ravnanja uprave – Načelo dobrega upravljanja – Obseg – Upoštevanje interesov uradnika
(Glej točko 95.)
8.
Uradniki – Ocena – Ocenjevalno poročilo – Diskrecijska pravica ocenjevalcev – Sodni nadzor – Meje – Očitna napaka pri presoji – Pojem
(Kadrovski predpisi za uradnike, člen 43)
(Glej točke od 108 do 110.)
9.
Pritožbe uradnikov – Pravni interes – Nujnost obstoječega in dejanskega interesa – Presoja ob vložitvi tožbe – Tožba, s katero tožeča stranka lahko pridobi korist
(Kadrovski predpisi za uradnike, člena 90 in 91)
(Glej točko 139.)
10.
Pritožbe uradnikov – Uslužbenci Evropske centralne banke – Ugovor nezakonitosti – Obseg – Akti, katerih nezakonitost se lahko uveljavlja – Smernice Banke za letno revizijo plač in dodatkov uslužbencev – Vključitev – Pogoji
(člen 277 PDEU)
(Glej točke od 142 do 144.)
11.
Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka
(Kadrovski predpisi za uradnike, člen 91)
(Glej točki 159 in 160.)
Predmet
Predlog na podlagi člena 270 PDEU in člena 50a Statuta Sodišča Evropske unije, s katerim se v bistvu zahteva, prvič, razglasitev ničnosti odločbe o letni reviziji plač in dodatkov za leto 2016 ter odločbe, da se pogodba tožeče stranke za določen čas ne preoblikuje v pogodbo za nedoločen čas, ter drugič, povračilo škode, ki naj bi tožeči stranki nastala zaradi teh odločb.
Izrek
1.
Tožba se zavrne.
2.
VF se naloži plačilo stroškov.